61. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ. 3124/1018 της 23/27 Σεπτ.  1985 (ΦΕΚ Β΄ 580) Έλεγχος Δημοσίων Θεαμάτων. 1.Αναθέτουμε στην Υπηρεσία Ελέγχου Διακινήσεως Αγαθών (ΥΠ.Ε.Δ.Α.) και τα Παραρτήματα αυτής, πέρα από τον έλεγχο των βιβλίων και στοιχείων που προβλέπονται από τις διατάξεις του Π.Δ. 99/1977 «περί Κώδικα Φορολογικών Στοιχείων», την εποπτεία και τον έλεγχο εφαρμογής των διατάξεων περί Φορολογίας Δημοσίων Θεαμάτων, ιδιαίτερα καθόσον αφορά την έκδοση θεωρημένων εισιτηρίων κ.λπ. 2.Η πιο πάνω εποπτεία και ο έλεγχος ενεργείται από κινητά συνεργεία με δύο τουλάχιστον υπαλλήλους που συγκροτούνται από τον Προϊστάμενο της ΥΠ.Ε.Δ.Α. προκειμένου για τα δημόσια θεάματα που λειτουργούν στην περιοχή αρμοδιότητάς της και από τον Προϊστάμενο κάθε Παραρτήματος ΥΠ.Ε.Δ.Α. προκειμένου για τα δημόσια θεάματα που λειτουργούν στην περιοχή αρμοδιότητας του Παραρτήματος. 3.Ο έλεγχος των δημοσίων θεαμάτων από τα πιο πάνω συνεργεία ενεργείται κατά το χρόνο λειτουργίας τους και πάντα μέσα στα πλαίσια του χρόνου απασχόλησης το προσωπικού χωρίς ιδιαίτερη αμοιβή αδιάφορα αν η απασχόληση αυτή αφορά κύρια εργασία ή την πέρα από αυτή εργασία (υπερωριακή ή νυκτερινή ή κατά τις εξαιρέσιμες ημέρες) εφόσον προβλέπεται από τις κείμενες διατάξεις η παροχή τέτοιας εργασίας. 4.Για τις παραβάσεις των διατάξεων φορολογίας δημοσίων θεαμάτων που διαπιστώνονται από τα πιο πάνω συνεργεία συντάσσονται ιδιαίτερες εκθέσεις ελέγχου, οι οποίες, αφού θεωρηθούν από τον Προϊστάμενο της ΥΠ.Ε.Δ.Α. ή του Παραρτήματος, διαβιβάζονται στον αρμόδιο κατά τόπο Οικον. Έφορο για την επιβολή των κυρώσεων που προβλέπονται από τις διατάξεις που αφορούν τη φορολογία δημοσίων θεαμάτων. Σελ. 160,12(γ) Τεύχος Θ103-Σελ. 44 5.Με τις προϋποθέσεις και περιορισμούς των παρ. 2 και 3 της απόφασης αυτής συγκροτούνται κινητά συνεργεία και από κάθε Οικον. Έφορο, τα οποία ενεργούν εποπτεία και έλεγχο εφαρμογής των διατάξεων φορολογίας δημοσίων θεαμάτων στα δημόσια θεάματα που λειτουργούν στην περιοχή αρμοδιότητος της Οικον. Εφορίας. Στην περίπτωση αυτή οι σχετικές εκθέσεις ελέγχου θεωρούνται από τον Οικον. Έφορο ή το νόμιμο αναπληρωτή του. 